Hocus-pocus la guvern cu declarația 600 pentru activități independente: se amână sau dispare? astăzi, 00:08 Autori: Adelina Mihai , Ștefan Stan Daniela Oprescu, tax director în cadrul firmei de audit și consultanță fiscală KPMG: Dacă se revine la reținerea la sursă a contribuțiilor pentru venituri extrasalariale, aceasta ar fi în contradicție cu programul de guvernare PSD-ALDE Citeste si: Mihaela Mitroi, PwC: Cine câștigă și cine pierde din Formularul 600 Cum arată formularul 600 care a provocat scandalul începutului de an la ANAF: Are patru pagini numai de instrucțiuni ** Luni seara, pe site-ul Ministerului de Finanțe a apărut un proiect de ordonanță de urgență de prelungire a termenului de depunere a declarației 600 de la 31 ianuarie la 1 martie ♦ Ministrul interimar al finanțelor, Ionuț Mișa, a spus ieri că se gândește la o variantă de înlocuire a formularului 600, iar plata contribuțiilor să se facă pe bază de CNP ♦ Consultanții fiscali susțin că unele persoane vor fi nedreptățite și nu cred că autoritățile vor găsi o soluție rapidă pentru rezolvarea situației ♦ În timp ce în alte țări contribuabilii primesc declarații precompletate de la Fisc, în România povara birocratică devine din ce în ce mai mare pentru cetățeni.